ddrg/super_eurlex huggingface dataset:
FI Euroopan unionin virallinen lehti C 237/7

Kuulemismenettelystä vastaavan neuvonantajan loppukertomus asiassa COMP/M.4854 — TomTom/Tele Atlas

(Laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 ja 16 artiklan mukaisesti — EYVL L 162, 19.6.2001, s. 21)

(2008/C 237/11)

Komissio vastaanotti 22. lokakuuta 2007 neuvoston asetuksen (EY) N:o 139/2004 (1) 4 artiklan mukaisen ilmoituksen sen käsiteltäväksi asetuksen 4 artiklan 5 kohdan nojalla siirretystä ehdotetusta yrityskeskittymästä, jolla TomTom NV (TomTom) hankkii asetuksen 3 artiklan 1 kohdan b alakohdassa tarkoitetun määräysvallan yrityksessä Tele Atlas NV:n (Tele Atlas) julkisella tarjouksella.

Tutkittuaan ilmoituksen komissio totesi 28. marraskuuta 2007, että ilmoitettu toimenpide kuului sulautuma-asetuksen soveltamisalaan ja että sen soveltuvuudesta yhteismarkkinoille ja ETA-sopimuksen toimintaan oli vakavia epäilyjä. Tämän vuoksi komissio aloitti sulautuma-asetuksen 6 artiklan 1 kohdan c alakohdan mukaisen menettelyn.

Ilmoituksen tekijälle annettiin 3. joulukuuta 2007 ja 12. joulukuuta 2007 mahdollisuus tutustua tärkeimpiin asiaan liittyviin asiakirjoihin kilpailun pääosaston laatimien EY:n yrityskeskittymien valvontamenettelyjä koskevien parhaiden käytänteiden 45 kohdan mukaisesti.

Komissio lähetti väitetiedoksiannon TomTomille 29. helmikuuta 2008. Myös Tele Atlakselle toimitettiin kopio väitetiedoksiannosta. TomTomille annettiin väitetiedoksiannon yhteydessä mahdollisuus tutustua asiakirjoihin. TomTom ja Tele Atlas antoivat yhteisen vastauksensa 17. maaliskuuta 2008. Osapuolet eivät pyytäneet muodollista suullista kuulemista.

Kahdeksalle yritykselle myönnettiin lupa osallistua menettelyyn sulautuma-asetuksen 18 artiklan 4 kohdassa ja komission asetuksen (EY) N:o 802/2004 11 artiklan c alakohdassa tarkoitettuna kolmantena osapuolena, jolla on asiassa riittävä etu. TomTomille annettiin mahdollisuus tutustua neljän kolmannen osapuolen antamien kirjallisten lausuntojen julkisiin versioihin.

Komissio päätteli perusteellisen tutkimuksen perusteella, että ilmoitettu keskittymä ei merkittävästi estä tehokasta kilpailua yhteismarkkinoilla tai niiden merkittävällä osalla.

Edellä esitetyn perusteella katson, että tässä asiassa on noudatettu kuulluksi tulemista koskevia oikeuksia.

Bryssel 6. toukokuuta 2008. Karen WILLIAMS

(1) EUVL L 24, 29.1.2004, s. 1.
FI Euroopan unionin virallinen lehti C 184/9

Kuulemismenettelystä vastaavan neuvonantajan loppukertomus asiassa COMP/M.4731 — Google/DoubleClick

(Laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 ja 16 artiklan mukaisesti — EYVL L 162, 19.6.2001, s. 21)

(2008/C 184/05)

Komissio vastaanotti 21. syyskuuta 2007 neuvoston asetuksen (EY) N:o 139/2004 (1) (”sulautuma-asetus”) 4 artiklan mukaisen ilmoituksen sen käsiteltäväksi sulautuma-asetuksen 4 artiklan 5 kohdan nojalla siirretystä ehdotetusta yrityskeskittymästä, jolla yhdysvaltalainen Google Inc. hankkii sulautuma-asetuksen 3 artiklan 1 kohdan b alakohdassa tarkoitetun määräysvallan yhdysvaltalaisessa yrityksessä DoubleClick Inc. ostamalla osakkeita.

Komissio esitti ilmoitusta tarkasteltuaan vakavia epäilyjä ilmoitetun liiketoimen soveltuvuudesta yhteismarkkinoille ja ETA-sopimuksen toimintaan verkkomainontamarkkinoiden osalta. Komissio totesi myös, etteivät ilmoituksen tehneen osapuolen 19. lokakuuta 2007 ehdottamat sitoumukset riittäneet poistamaan selkeästi komission tutkimuksen ensimmäisessä vaiheessa havaittuja vakavia epäilyjä. Tämän vuoksi komissio päätti 13. marraskuuta 2007 aloittaa sulautuma-asetuksen 6 artiklan 1 kohdan c alakohdan mukaisen menettelyn.

Ilmoituksen tekijälle annettiin 16. marraskuuta 2007, 19. marraskuuta 2007 ja 20. marraskuuta 2007 mahdollisuus tarkastella tärkeimpiä asiaan liittyviä asiakirjoja kilpailun pääosaston laatimien, EY:n yrityskeskittymien valvontamenettelyjä koskevien parhaiden käytänteiden 45 kohdan mukaisesti.

Komission yksiköt päättelivät tutkimuksen toisessa vaiheessa kerättyjen lisätodisteiden perusteella, ettei ehdotettu liiketoimi olennaisesti estäisi tehokasta kilpailua yhteismarkkinoilla tai sen merkittävällä osalla, joten se soveltuu yhteismarkkinoille ja ETA-sopimuksen toimintaan. Tämän johdosta ilmoituksen tehneelle osapuolelle ei lähetetty väitetiedoksiantoa.

Yrityskeskittymän osapuolet tai kolmannet eivät ole toimittaneet minulle kyselyjä tai huomautuksia. Asia ei anna aihetta erityisiin huomautuksiin oikeudesta tulla kuulluksi.

Bryssel 3. maaliskuuta 2008. Karen WILLIAMS

(1) EUVL L 24, 29.1.2004, s. 1.
8.

Tätä asiaa tarkennetaan komission (jota avustaa valvonnan käsittävää sääntelyä toteuttavan, jäsenvaltioiden edustajista koostuva komitea) laatimassa täytäntöönpanoasetuksessa, joka sisältää luettelon rikkomusten luokista, tyypeistä ja vakavuusasteista sekä sellaisista esiintymistiheyksistä, joiden ylityttyä toistuvat vähäisemmät rikkomiset johtavat vaaditun hyvän maineen menettämiseen (6 artiklan 2 kohta). Euroopan tietosuojavaltuutettu korostaa tämän täytäntöönpanoasetuksen merkitystä. Perustelujen 4.2.4 kohdassa asianmukaisesti todetaan, että luettelo on ennakkoedellytys jäsenvaltioiden väliselle järjestelmälliselle tiedonvaihdolle ja yhteisten kynnysarvojen määrittelylle, joiden ylityttyä liikennelupa on peruutettava (4). Lisäksi Euroopan tietosuojavaltuutetun mukaan se on tarpeellinen väline, jolla varmistetaan tietojen laatuun (5) liittyvien periaatteiden soveltaminen, kuten periaatteiden, joiden mukaan henkilötietojen on oltava täsmällisiä, asianmukaisia, olennaisia eikä liian laajoja siihen tarkoitukseen, mihin ne on kerätty, ja niitä on päivitettävä. Luettelo on myös tarpeen asianomaisten henkilöiden oikeusvarmuuden vuoksi. Lopuksi on pidettävä mielessä, että rikkomuksia koskevat tiedot ovat keskeisen tärkeitä arvioitaessa henkilöiden sopivuutta liikenteestä vastaavan henkilön tehtävien suorittamiseen, ja kyseisten tietojen käsittelyllä on myös selkeitä riskejä yksityisyyden suojaamisen kannalta. Tämä on entistäkin tärkeämpää, koska ehdotuksen 15 artiklassa tarkoitettujen sähköisten kansallisten rekisterien sisältö määräytyy tietojen perusteella.
4.

Euroopan tietosuojavaltuutettu suhtautuu myönteisesti siihen, että neuvosto kiinnittää erityistä huomiota tähän tärkeään ehdotukseen. Hän on kuitenkin huolestunut kehityksen suunnasta. Teksteihin, joita neuvostossa parhaillaan käsitellään, ei ole sisällytetty Euroopan parlamentin ehdottamia tarkistuksia eikä Euroopan tietosuojavaltuutetun eikä Euroopan tietosuojaviranomaisten konferenssin lausuntoja. Päinvastoin, aika monissa tapauksissa komission ehdotuksen säännöksiin sisältyviä kansalaisille tarkoitettuja suojatoimia on poistettu tai olennaisesti heikennetty. Näin ollen on olemassa huomattava vaara siitä, että suojan taso on huonompi kuin direktiivissä 95/46/EY on säädetty tai jopa huonompi kuin Euroopan neuvoston yleissopimuksessa nro 108, jonka sanamuoto on yleisluonteisempi ja joka on jäsenvaltioita sitova.
FI Euroopan unionin virallinen lehti C 109/28

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen ilmoitus

(Ilmoitus hakemuksesta laajentaa nestemäisten tai kaasumaisten hiilivetyjen etsintään oikeuttavaa yksinomaista lupaa, ns. Claracqin lupaa)

(ETA:n kannalta merkityksellinen teksti)

(2007/C 109/15)

Celtique Energie Petroleum Ltd. -yritys, jonka päätoimipaikan osoite on Saffrey Champness, Lion House, Red Lion Street, London, WC1R 4GB (UK), on hakenut 27.11.2006 päivätyllä hakemuksella nestemäisten ja kaasumaisten hiilivetyjen etsintään oikeuttavan yksinomaisen luvan (ns. Claracqin lupa) laajentamista pinta-alaltaan noin 102 neliökilometrin alueelle, joka sijaitsee Pyrénées Atlantiques –departementin alueella.

Laajentamista on haettu alueelle, jonka rajat kulkevat seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri.

Pisteet Pituus Leveys A 3,10° L 48,20° P B 3,10° L 48,13° P C 2,90° L 48,13° P D 2,90° L 48,20° P

Hakemusten esittäminen

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 2.6.2006 etsimisluvista ja maanalaisista varastoista antaman asetuksen 2006-648 4, 5 ja 6 pykälässä (Journal officiel de la République française,22.4.1995).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta noudattaen menettelyä, joka on selostettu Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista ja maanalaisista varastoista 2.6.2006 annetussa asetuksessa 2006-648. Kilpailevat hakemukset osoitetaan kaivosasioista vastaavalle ministerille alla olevaan osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen eli viimeistään 28.11.2008.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2.6.2006 annettuun asetukseen nro 2006-649 (Journal officiel de la République française,3.6.2006).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33) 144 97 23 02, faksi: (33) 144 97 05 70).

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994, s. 3.
5.

Neuvoa-antava komitea on komission kanssa samaa mieltä siitä, että ehdotettu keskittymä on omiaan estämään olennaisesti tehokkaan kilpailun yhteismarkkinoilla tai niiden merkittävällä osalla ja ETA:ssa erityisesti siitä syystä, että sillä luodaan määräävä asema seuraavien tuotteiden markkinoilla: a) nikkelin toimitus pinnoitus- ja sähkömuokkausteollisuutta varten ETA:ssa b) erittäin puhtaan nikkelin toimitus korkean suorituskyvyn seosten /turvallisuuden kannalta olennaisissa osissa maailmanlaajuisesti käytettyjen korkean suorituskyvyn seosten tuotantoa varten sekä c) erittäin puhtaan koboltin toimitus turvallisuuden kannalta olennaisissa osissa maailmanlaajuisesti käytettyjen korkean suorituskyvyn seosten tuotantoa varten.
FI Euroopan unionin virallinen lehti C 74/11

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Ledeuix) koskevasta hakemuksesta)

(ETA:n kannalta merkityksellinen teksti)

(2007/C 74/08)

Exceed Energy France SAS, jonka päätoimipaikan osoite on sis 38, rue du Berry, F-75008 Pariisi, on hakenut 28.7.2006 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Ledeuix) noin 1 440 neliökilometrin alueella, joka kuuluu osittain Pyrénées-Atlantiquesin ja Landesin departementteihin.

Lupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri:

Pisteet Pituusaste Leveysaste A 3,80° L 48,20° P B 3,50° L 48,20° P C 3,50° L 48,194° P D 3,28° L 48,15° P E 3,28° L 48,06° P F 3,14° L 48,06° P G 3,14° L 48,00° P H 3,90° L 48,00° P I 3,90° L 48,90° P J 3,80° L 48,90° P

Pisteet C–D = Lacqin luvan lounaisraja.

Hakemusten esittäminen

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 2.6.2006 etsimisluvista ja maanalaisista varastoista antaman ja myöhemmin muuttaman asetuksen 2006-648 4, 5 ja 6 pykälässä (Journal officiel de la République française, 3.6.2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista ja maanalaisista varastoista 2.6.2006 annetussa asetuksessa 2006-648.

Kilpailevat hakemukset osoitetaan kaivosasioista vastaavalle ministerille alla olevaan osoitteeseen. Päätökset alkuperäisestä ja kilpailevista hakemuksista tehdään viimeistään 28. syyskuuta 2008.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79 pykälän 1 momenttiin sekä kaivostöistä, maanalaisesta varastoinnista ja niitä koskevista säännöistä 2.6.2006 annettuun asetukseen nro 2006-649. (Journal officiel de la République française,3.6.2006.)

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33-1) 44 97 23 02, faksi: (33-1) 44 97 05 70).

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994, s. 3.
—

Oikeusasiamiehen toimialaan kuuluvat tapaukset, joissa kantelijalle on kieltäydytty antamasta toista henkilöä koskevia tietoja taikka häntä itseään koskevia tietoja tai asiakirjoja ja jotka eivät perustu asetukseen (EY) N:o 45/2001 (vaan esimerkiksi asetukseen (EY) N:o 1049/2001 (3)). Tällaisissa tapauksissa oikeusasiamies kertoo kantelijalle asetuksessa (EY) N:o 45/2001 säädetyistä rekisteröidyn oikeuksista siltä osin kuin siitä todennäköisesti on hyötyä.
55.

Euroopan tietosuojavaltuutettu on tyytyväinen ehdotuksen perustana oleviin poliittisiin valintoihin. Yleisesti ottaen todella tehokkaan jäsenvaltioiden välisen rikosrekisteritietojen vaihdon esteet, jotka johtuvat jäsenvaltioiden erilaisista kielistä ja erilaisista teknisistä ja oikeudellisesta puitteista, otetaan ehdotuksessa huomioon muun muassa: — määrittelemällä tuomiojäsenvaltio tietojen ”omistajaksi”, joka vastaa niiden laadusta — säätämällä keskusviranomaisen nimeämisestä kuhunkin jäsenvaltioon — säätämällä lisätoimenpiteistä, joiden tarkoituksena on varmistaa, että tietojen löytäminen ja niihin pääsy on tehokasta.
19.

Oikeusviranomaisten suorittaman tietojen myöhemmän käsittelyn osalta on otettava huomioon asetuksen oikeusperusta. EY-sopimuksen 61 ja 67 artikla otettiin Amsterdamin sopimuksella osaksi EY:n perustamissopimusta. Tämä merkitsee sitä, että direktiivin 95/46/EY soveltamisala, johon yhteisön lainsäädännön ulkopuolelle jäävät toimet eivät kuulu, on kattanut tämän alan vasta Amsterdamin sopimuksen voimaantulon jälkeen. Koska direktiivi ei sen hyväksymishetkellä koskenut tätä alaa, on todennäköistä, että kaikki jäsenvaltiot eivät ole panneet tietosuojasääntöjä täysimääräisesti täytäntöön yksityisoikeusviranomaisten toimien osalta. Kansallisen tietosuojalainsäädännön yhdenmukaistaminen on varsinkin tällä alalla vielä kesken. Yhteisöjen tuomioistuin vahvisti Österreichischer Rundfunk -asian (3) yhteydessä, että direktiivin 95/46/EY soveltamisala on laaja ja sen perusperiaatteisiin voidaan hyväksyä vain tiettyjä poikkeuksia. Tämän lisäksi tuomioistuin vahvisti luettelon kriteerejä, jotka ovat oleellisia myös nyt käsiteltävän ehdotuksen kannalta. Tuomioistuin totesi erityisesti, että yksityisyyteen puuttumisen, jota yleiseen etuun perustuvat tietosuojaperiaatteisiin sovellettavat poikkeukset ovat, on oltava oikeassa suhteessa tavoiteltuun päämäärään, välttämätöntä, laissa määrättyä ja ennakoitavissa olevaa.
FI Euroopan unionin virallinen lehti C 27/1

Viisumien vastavuoroisuutta koskeva Viron tasavallan ilmoitus (1)

(2006/C 27/01)

Viron tasavallan pysyvä edustusto Euroopan unionissa esittää kunnioittavat tervehdyksensä Euroopan unionin neuvostolle. Edustustolla on kunnia ilmoittaa, että Uruguayn hallitus päätti 26. joulukuuta 2005 poistaa Viron kansalaisia koskevan viisumipakon enintään kolme kuukautta kestävien oleskelujen osalta 2. kesäkuuta 2005 annetulla neuvoston asetuksella (EY) N:o 851/2005 muutetun, 15. maaliskuuta 2001 annetun neuvoston asetuksen (EY) N:o 851/2005 1 artiklan 4 kohdan f alakohdan mukaisesti.

(Kohteliaisuuslauseke)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 1 artiklan 4 kohdan f alakohdan mukaisesti.
FI Euroopan unionin virallinen lehti C 327/1

Viisumien vastavuoroisuutta koskeva Slovakian tasavallan ilmoitus (1)

(2005/C 327/01)

Slovakian tasavallan pysyvä edustusto Euroopan unionissa esittää kunnioittavat tervehdyksensä Euroopan unionin neuvostolle ja Euroopan komissiolle. Edustustolla on kunnia ilmoittaa, että Panaman tasavalta ilmoitti asetuksen (EY) N:o 539/2001 muuttamisesta annetun asetuksen (EY) N:o 851/2005 1 artiklan 4 kohdan f alakohdan mukaisesti 22. elokuuta 2005 päivätyssä nootissa poistavansa viisumipakon Slovakian tasavallan kansalaisilta, joilla on minkä tahansa tyyppinen passi.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 1 artiklan 4 kohdan f alakohdan mukaisesti.
FI Euroopan unionin virallinen lehti C 251/4

Viisumien vastavuoroisuutta koskeva Latvian tasavallan ilmoitus (1)

(2005/C 251/05)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti tullessaan Euroopan unionin jäsenvaltioksi yksipuolisesti käyttöön viisumivapauden Bolivian tasavallan kansalaisten osalta.

Latvia ilmoittaa neuvostolle ja komissiolle, että Bolivian tasavalta myöntää Latvian tasavallan kansalaisille viisumivapauden enintään 30 päivän ajaksi. Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 johdanto-osan 4 kappaleen huomioon ottaen tämän tilanteen ei voida katsoa vastaavan täydellistä vastavuoroisuutta.

Ottaen huomioon edellä mainitut näkökohdat sekä solidaarisuusmekanismin, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Bolivian tasavallan alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 277/2

Viisumien vastavuoroisuutta koskeva Itävallan tasavallan ilmoitus (1)

(2005/C 277/03)

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta vastavuoroisuusmekanismin osalta 2 päivänä kesäkuuta 2005 annetun neuvoston asetuksen (EY) N:o 851/2005 mukaisesti Itävallan tasavalta ilmoittaa, että Itävallan kansalaisia koskee viisumivelvollisuus seuraavien kolmansien maiden osalta:

— Australia

— Brasilia (viisumivapaus koskee ainoastaan turisteja, liikematkoihin sovelletaan viisumipakkoa)

— Brunei (viisumivapaus koskee ainoastaan enintään 30 päivän oleskelua)

— Nicaragua (viisumivapaus koskee ainoastaan enintään kuukauden oleskelua)

— Venezuela (viisumivapaus koskee ainoastaan enintään 60 päivän oleskelua).

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 251/6

Viisumien vastavuoroisuutta koskeva Latvian tasavallan ilmoitus (1)

(2005/C 251/09)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti tullessaan Euroopan unionin jäsenvaltioksi yksipuolisesti käyttöön viisumivapauden Brunei Darussalamin valtion kansalaisten osalta.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 2 artiklan nojalla Latvia ilmoittaa neuvostolle ja komissiolle, että Brunei Darussalamin valtio soveltaa edelleen yksipuolista viisumipakkoa Latvian tasavallan kansalaisiin.

Ottaen huomioon edellä mainitut näkökohdat sekä solidaarisuusmekanismin, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Brunei Darussalamin valtion alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.